section_heading: Povijest
paragraph_text: Zapovijeđuj zapovjednika Stožera Vrhovnog zapovjedništva ("Štaba Vrhovne komande") Oružanih snaga Republike Bosne i Hercegovine (ŠVK OS RBIH), str.pov.br. 02/1010, od 29. rujna 1992. zapovijeđeno je svim okružnim stožerima Teritorijalne obrane BiH ("okružni štabovi TO") podrediti se korpusu. Istom zapovijedi određeno je općinskim stožerima TO podrediti se postrojbama Armije Republike Bosne i Hercegovine u čijim zonama odgovornosti su se nalazili. Na osovni ove zapovijedi zapovjedništvo Okružnog stožera TO Tuzle (Okružni štab TO, OkŠTO) postao je Zapovjedništvo 2. korpusa za čije sjedište su određeni Soli (Tuzla). Za zapovjednika je imenovan Željko Knez a za načelnika Stožera Hazim Šadić. Do konca prve ratne godine konsolidirano je stanje u zoni odgovornosti ovog korpusa te se radilo na stvaranju povoljnijih uvjeta da bi se u sljedećem razdoblju, uz dodatnu organizaciju i bolju opsrkbu materijalno-tehničkim sredstvima, iz nametnuta defanzivna položaja prešlo u ofenzivno. Koncem veljače 1993. godine Željka Kneza na mjestu zapovjednika korpusa zamijenio je dotadašnji načelnik stožera, Hazim Šadić. Promjena nacionalnog sastava vrha usred nagovijestila je i ulogu prema skorom planiranom sukobu s Hrvatima. Napad na Hrvate u Bosni bio je već u tijeku. Očajni zbog neuspjela osvajanja u središnjoj Bosni i središnoj Hercegovini i sve uspješnjim hrvatskim protunapadima, ideolozi iz bošnjačkog vojnog vrha po svaku su cijenu htjeli ukinuti tuzlansku 115. brigadu HVO "Zrinski", a pripadnike preraspodijeliti u ostale tuzlanske brigade Armije BiH.Tuzla Live (ri, tl, po) Podsjetnik: Bratimljenje 115. HVO brigade Zrinjske i Prve tuzlanske, 14. svibanj 2015. Kulminacija u Tuzli je bila kad se na području na kojem je bila i 115. brigada HVO, Drugi korpus Armije RBiH, izravno sudario s postrojbama HVO-a. Predsjedništvo RBiH Odlukom br. 1592/93. od 14. prosinca 1993. godine zatražilo je preimenovanje brigade i prelazak osoblja u sastav tri tuzlanske brigade Armije RBiH. 29. prosinca 1993. zapovjednik Armije RBiH i zapovjednik Drugoga armijskog korpusa zapovijedili su provođenje Odluke Predsjedništva. U tuzlanskoj brigadi HVO-a odlučili su ne prijeći u ABiH jer bi to značilo izdaju i dolazak u situaciju da po zapovijedi ABiH ratuju protiv HVO-a. 10. siječnja 1994. godine, pripadnici 115. brigade Hrvatskog vijeća obrane "Zrinski" Tuzla položili su oružje kako bi spriječili već isplanirani pokolj i progon Hrvata tuzlanskog kraja. Razlog toj odluci bila su loša iskustva pripadnika Sarajevskog HVO-a i odnosa muslimanskih snaga prema susjednim hrvatskim enklavama Vareš i Žepče.Poskok.info Hrsvijet.net: Vrhunskim vojno-političkim manevrom spašeno tisuće Hrvata Tuzle. 9. kolovoza 2012. (pristupljeno 31. siječnja 2017.)Hrvatska riječ Piše: Darko Juka / Hrsvijet.net Zvonko Jurić: Othrvali su se i srpskomu oružju i muslimanskoj izdaji. 9. kolovoza 2012. (pristupljeno 31. siječnja 2017.)